
Τροποποίηση του Π.Δ/τος 550/1979 «Περί οργανώσεως και λειτουρ¬ 
γίας της Ενώσεως Ποδοσφαιρικών Ανωνύμων Εταιρειών», όπως 

τροποποιήθηκε μεταγενέστερα (Α’ 172). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του Ν. 1889/1990 «Ρύθμιση επειγόντων θεμάτων 
Ποδοσφαίρου» (ΦΕΚ 93 Α’). 

β. Τις διατάξεις του άρθρου 18 παρ. 1 του Ν. 879/1979 «Περί Πο¬ 
δοσφαιρικών Ανωνύμων Εταιρειών» (ΦΕΚ 56 Α'). 

γ. Τις διατάξεις της υπ’ αρ. Τ.1022/ΤΠΠΟ/ΓΝΟΣ/20.4.1990 
(ΦΕΚ 286/1990 τ.Β’) κοινής απόφασης του Πρωθυπουργού και του 
Υπουργού Πολιτισμού, με την οποία ανατίθενται αρμοδιότητες στην 
Υφυπουργό Πολιτισμού Φάνη Πάλλη-Πετραλιά. 

δ. Τις υπ’ αρ. 348/20.7.1990 και 462/4.9.1990 γνωμοδοτήσεις 
του Συμβουλίου της Επικράτειας με πρόταση της Υφυπουργού Πολιτι¬ 
σμού, αποφασίζουμε: 

Άρθρο 1 

Η παρ. 5 του άρθρου 21 του Π.Δ. 550/1979 όπως αυτή αντικατα- 
στάθηκε με την παρ. 2 του άρθρου 5 του Π.Δ. 1079/1980 (ΦΕΚ 274/ 
1980, τ.Α’) αντικαθίσταται ως εξής: 

« 5 . Οι αποφάσεις της υπό στοιχ. β' της παρ. 1 Επιτροπής (ΠΕΔΕΠ) 
είναι οριστικές και αμέσως εκτελεστές και προσβάλλονται με έφεση μόνο 


ενώπιον της Επιτροπής Εφέσεων Διαιτητών της ΕΠΟ ασκουμένη μέσα 
σε οκτώ (8) ημέρες από την κοινοποίηση της απόφασης». 

Άρθρο 2 

Η παρ. 4 του άρθρου 23 του ίδιου Π.Δ/τος όπως αυτή αριθμήθηκε 
με την παρ. 2 του άρθρου 6 του Π.Δ. 1079/1980, αντικαθίσταται ως 
εξής: 

«4. Οι αποφάσεις του κατά το παρόν άρθρο οργάνου, που μπορεί να 
είναι και δικαστής εν ενεργεία, είναι οριστικές και αμέσως εκτελεστές 
και προσβάλλονται με έφεση ενώπιον της Δικαστικής Επιτροπής Εφέ¬ 
σεων της ΕΠΟ ασκούμενη μέσα σε δύο (2) ημέρες από την κοινοποίηση 
της απόφασης. Από τις αποφάσεις αυτές, οι εκδιδόμενες κατ’ εφαρμογή 
του άρθρου 27 του ΚΑΠ προσβάλλονται μόνο για παράβαση νόμου». 

Άρθρο 3 

Η παρ. 3 του άρθρου 24 του ίδιου Π.Δ/τος όπως αυτό άντικαταστά- 
θηκε με το άρθρο 7 του Π.Δ/τος 1079/1980, αντικαθίσταται ως εξής: 

«3. Κατά των αποφάσεων της ανωτέρω Επιτροπής επιτρέπεται 
έφεση ενώπιον της Δικαστικής Επιτροπής Εφέσεων της ΕΠΟ». 

Στην αρμόδια για θέματα Αθλητισμού Υφυπουργό Πολιτισμού, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 7 Σεπτεμβρίου 1990 

